Document ID: 31989D0289

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 8ης Μαρτίου 1989
για τον καθορισμό της ενδεικτικής κατανομής ανά κράτος μέλος του 85 % των πιστώσεων ανάληψης υποχρεώσεων του Ευρωπαϊκού Ταμείου Περιφερειακής Ανάπτυξης (ΕΤΠΑ) στο πλαίσιο του στόχου 2, όπως καθορίζεται στον κανονισμό (ΕΟΚ) αριθ. 2052/88 του Συμβουλίου
(89/289/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2052/88 του Συμβουλίου της 24ης Ιουνίου 1988 για την αποστολή των διαρθρωτικών ταμείων, την αποτελεσματικότητά τους και το συντονισμό των παρεμβάσεών τους μεταξύ τους καθώς και με τις παρεμβάσεις της Ευρωπαϊκής Τράπεζας Επενδύσεων και των άλλων υφισταμένων χρηματοδοτικών μέσων (1), και ιδίως το άρθρο 12 παράγραφος 6,
Εκτιμώντας:
ότι το πρώτο εδάφιο του άρθρου 12 παράγραφος 6 του προαναφερθέντος κανονισμού αναφέρει ότι, προκειμένου να διευκολυνθεί ο προγραμματισμός των παρεμβάσεων στις εν λόγω περιφέρειες, η Επιτροπή καθορίζει, για πενταετή περίοδο και ενδεικτικά, την κατανομή ανά κράτος μέλος του 85 % των πιστώσεων ανάληψης υποχρεώσεων του ΕΤΠΑ·
ότι το δεύτερο εδάφιο του άρθρου 12 παράγραφος 6 του προαναφερθέντος κανονισμού αναφέρει ότι η κατανομή βασίζεται στα κοινωνικοοικονομικά κριτήρια που καθορίζουν την επιλεξιμότητα των περιφερειών και περιοχών προκειμένου να τύχουν παρέμβασης του ΕΤΠΑ·
ότι το άρθρο 13 του κανονισμού (ΕΟΚ) αριθ. 4254/88 του Συμβουλίου της 19ης Δεκεμβρίου 1988 για διατάξεις εφαρμογής του κανονισμού (ΕΟΚ) αριθ. 2052/88 όσον αφορά το Ευρωπαϊκό Ταμείο Περιφερειακής Ανάπτυξης (2) αναφέρει ότι η Επιτροπή αποφασίζει, πριν από την 1η Ιανουαρίου 1989, για την περίοδο πέντε ετών και ενδεικτικά, την κατανομή ανά κράτος μέλος του 85 % των πιστώσεων ανάληψης υποχρεώσεων του ΕΤΠΑ·
ότι το άρθρο 15 του κανονισμού (ΕΟΚ) αριθ. 4254/88 αναφέρει ότι το άρθρο 13 εφαρμόζεται μόλις εγκριθεί ο κανονισμός αυτός·
ότι το άρθρο 9 παράγραφος 5 του κανονισμού (ΕΟΚ) αριθ. 2052/88 θεσπίζει ότι το Βερολίνο είναι επιλέξιμο για ενίσχυση βάσει του στόχου 2·
ότι με την απόφαση 89/250/ΕΟΚ (3) η Επιτροπή καθόρισε ενδεικτική κατανομή για τις ενισχύσεις του στόχου 1·
ότι, για να τηρήσει τις διατάξεις του άρθρου 12 παράγραφος 6, η Επιτροπή θα καθορίσει ενδεικτικά την κατανομή ανά κράτος μέλος του 85 % των πόρων του ΕΤΠΑ για τον στόχο 5 β μόλις καθοριστεί η απαραίτητη βάση για την εφαρμογή των ακριβών κριτηρίων για τον καθορισμό της επιλεξιμότητας των περιφερειών και περιοχών τις οποίες αφορούν οι στόχοι αυτοί,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Η ενδεικτική κατανομή ανά κράτος μέλος που καθορίζεται σύμφωνα με το πρώτο εδάφιο του άρθρου 12 παράγραφος 6 του κανονισμού (ΕΟΚ) αριθ. 2052/88, όσον αφορά τους πόρους που διατίθενται για τον στόχο 2, όπως καθορίζεται
από τον εν λόγω κανονισμό, παρατίθεται στο παράρτημα.
Άρθρο 2
Η παρούσα απόφαση απευθύνεται στα κράτη μέλη.
Βρυξέλλες, 8 Μαρτίου 1989.

Labels: 18
15
19